Frederikshavnerne vandt sikkert fredag aftes, da de på udebane slog Odense Bulldogs med 3-6. Med sejren fører nordjyderne nu 3-1 i kampe over fynboerne i kvartfinalen, hvor der spilles bedst af syv kampe. I morgen har White Hawks så matchbold for at spille sig i semifinalen, når odenseanerne gæster Iscenter Nord i Frederikshavn. - Går vi ud med den energi og det fokus, vi havde fra starten af i fredagens kamp i Odense, så tror jeg, at vi vinder, siger træner Lars Ivarsson. Kampen spilles klokken 16.

Referat:
Ishockeyklubben Frederikshavn White Hawks er snublende tæt på en semifinaleplads ved DM.